CELEX: 62020CN0166
Language: sl
Date: 2020-04-22 00:00:00
Title: Zadeva C-166/20: Predlog za sprejetje predhodne odločbe, ki ga je vložilo Lietuvos vyriausiasis administracinis teismas (Litva) 22. aprila 2020 – BB/Lietuvos Respublikos sveikatos apsaugos ministeriją

13.7.2020   
            
            
               SL
            
            
               Uradni list Evropske unije
            
            
               C 230/18
            
         
      Predlog za sprejetje predhodne odločbe, ki ga je vložilo Lietuvos vyriausiasis administracinis teismas (Litva) 22. aprila 2020 – BB/Lietuvos Respublikos sveikatos apsaugos ministeriją
      (Zadeva C-166/20)
      (2020/C 230/23)
      Jezik postopka: litovščina
      
         Predložitveno sodišče
      
      Lietuvos vyriausiasis administracinis teismas
      
         Stranki v postopku v glavni stvari
      
      
         Pritožnica: BB
      
         Nasprotna stranka v pritožbenem postopku: Lietuvos Respublikos sveikatos apsaugos ministerija
      
         Vprašanji za predhodno odločanje
      
      
                  1.
               
               
                  Ali je treba člen 10(b) Direktive 2005/36/ES (1), če se razlaga skupaj z namenom direktive, določenim v členu 1, razlagati tako, da se uporablja v položaju, v katerem oseba ni pridobila formalnega dokazila o kvalifikacijah, ker je potencialno izpolnila pogoje, potrebne za pridobitev poklicnih kvalifikacij, v več državah članicah Evropske unije, in ne samo v eni? Ali je treba v takem položaju, v katerem oseba ni pridobila formalnega dokazila o kvalifikacijah, ker je potencialno izpolnila pogoje, potrebne za pridobitev poklicnih kvalifikacij, v več državah članicah Evropske unije, in ne samo v eni, poglavje I (Splošni sistem priznavanja dokazil usposobljenosti) iz naslova III Direktive 2005/36/ES razlagati tako, da zavezuje institucijo, ki priznava kvalifikacije, da presoja vsebino vseh dokumentov, ki jih je predložila oseba in ki lahko dokažejo poklicne kvalifikacije, in to, ali izpolnjujejo pogoje, določene v državi članici gostiteljici za pridobitev poklicnih kvalifikacij, ter po potrebi uporabi dopolnilne ukrepe?
               
            
                  2.
               
               
                  Ali je treba v položaju, kakršen je v obravnavani zadevi, kjer je pritožnica potencialno izpolnila pogoje za pridobitev poklicnih kvalifikacij za farmacevta v smislu člena 44 v oddelku 7 poglavja III Direktive 2005/36/ES, vendar so bili ti pogoji izpolnjeni v več državah članicah Evropske unije, in ne samo v eni, in torej pritožnica nima dokazila o poklicnih kvalifikacijah, določenega v točki 5.6.2 Priloge V k Direktivi 2005/36/ES, člena 45 in 49 PDEU ter člen 15 Listine razlagati tako, da zavezujejo pristojne organe države članice gostiteljice, da presojajo poklicno usposabljanje pritožnice in ga primerjajo s poklicnim usposabljanjem, potrebnim v državi gostiteljici, ter da presojajo tudi vsebino predloženih dokumentov, ki lahko dokažejo poklicne kvalifikacije, in to, ali izpolnjujejo pogoje, določene v državi članici gostiteljici za pridobitev poklicnih kvalifikacij, ter da po potrebi uporabijo dopolnilne ukrepe?
               
            
         (1)  Direktiva Evropskega parlamenta in Sveta 2005/36/ES z dne 7. septembra 2005 o priznavanju poklicnih kvalifikacij (UL 2005, L 255, str. 22).